ओलावृष्टि से 55 किसानों की 150 एकड़ में लगी करेला की फसल बर्बाद
चाकुलियाके सरडीहा में मंगलवार को ओला पीड़ित किसानों के बीच भाजपा के पूर्व प्रदेश अध्यक्ष डाॅ दिनेशानंद गोस्वामी पहुंचे। श्री गोस्वामी ने बीते दिनों हुई ओलावृष्टि तूफान से क्षतिग्रस्त सैकड़ों बीघा जमीन में बर्बाद करेला की फसल को देखा किसानों काे आश्वासन दिया। ओला पीड़ित किसानों को मुआवजा मुहैया कराने को लेकर जिले के उपायुक्त अमित कुमार चाकुलिया अंचलाधिकारी से दूरभाष पर वार्ता की और जल्द मुआवजा भुगतान का आग्रह किया।
उन्होंने कहा- यहां के किसानों ने सैकड़ों बीघा जमीन में करेला की खेती की थी। उनकी लाखों की आमदनी घर नहीं आई। ओलावृष्टि से फसल को नुकसान पहुंचा है। उन्होंने कहा कि इन किसानों को सरकार के आपदा प्रबंधन विभाग से क्षतिपूर्ति की मुआवजा राशि जल्दी ही उपलब्ध करा दी जाएगी।
पीड़ित किसानों के बीच पहुंचे भाजपा के पूर्व प्रदेश अध्यक्ष, लिया जायजा
क्षतिग्रस्त फसल को देखते भाजपा के पूर्व प्रदेशाध्यक्ष डाॅ दिनेशानंद गोस्वामी।
खेत में क्षतिग्रस्त करेला की फसल।
ओलावृष्टि ने किसानों की उम्मीदों पर फेरा पानी
सरडीहाके किसान विप्लव राउत ने कहा कि हमने बड़ी उम्मीद से करेला की खेती की थी। एक बीघा में करेला की खेती से लाखों की आमदनी होने की उम्मीद थी। लेकिन आलावृष्टि से सब बर्बाद हो गया। किसान अजीत दास ने कहा कि भाजपा के पूर्व प्रदेश अध्यक्ष डा. दिनेशानंद गोस्वामी के प्रयास से सिंचाई के लिए बिजली की व्यवस्था कराई गई थी। यहां के किसानों ने पहली बार सैकड़ों बीघा जमीन में करेला की खेती की थी। चाकुलिया 20 सूत्री के अध्यक्ष शंभू नाथ मलिक ने कहा किया स्थानीय जनप्रतिनिधि को किसानों की समस्या की परवाह नहीं है।
मौकेपर ये थे उपस्थित
इसमौके पर 20 सूत्री अध्यक्ष चाकुलिया प्रखंड शंभूनाथ मल्लिक बहरागोड़ा 20 सूत्री सदस्य राजकुमार कर, चाकुलिया युवा मोर्चा के मंडल अध्यक्ष सुरेश सिंह, पिंटू सिंह, राणा गोप, हेमकांत भुईया, कमलु सिंह, लोकेश दास, रघुनाथ मुर्मू, बबलू सिंह, प्रभु दयाल नायक, दिवाकर नायक, उत्तम महाकुड आदि।
hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva bho_Deva